**דף מידע למבוגרים המבצעים בדיקות CT בהרדמה**

הבדיקה מתבצעת בבניין סוראסקי, בקומת הקרקע, אגף ה', במכון ה-CT.

המסמכים והבדיקות איתם יש להגיע ביום הבדיקה:

      צילום חזה עדכני (מ-3 החודשים האחרונים)

      אק"ג עדכני (מהחודש האחרון)

      בדיקות דם – תפקודי כליה מ-3 החודשים האחרונים. במידה וידוע על תפקודי כליה לא תקינים ולא קיבלתם מידע בזמן קביעת התור לגבי צורך במתן הכנה מיוחדת לפני הבדיקה, בבקשה צרו קשר עם משרד ה-CT בטלפון 03-6974642 כדי לברר אם יש צורך במתן הכנה מיוחדת לפני ביצוע הבדיקה.

      טופס 17 ל-CT בהרדמה, כולל קודים לבדיקת CT אבחנתית ולבדיקה בהרדמה (הקודים מופיעים בזימון שנשלח אליכם).

      הפניה רפואית לבדיקה, כולל מספר טלפון של איש קשר.

      סיכום רפואי – כולל מידע מלא על מחלות רקע, רשימת תרופות ואלרגיות.

      נבדקים שאינם כשירים לחתום על טפסי הסכמה – צו בית משפט על מינוי אפוטרופוס ואישור אפוטרופוס. במקרים אלה האפוטרופוס חייב ללוות את הנבדק לצורך חתימה על טפסי הסכמה.

הכנה לפני הבדיקה:

      יש להגיע בבוקר הבדיקה בצום מלא (מזון ושתיה) של 6 שעות.

      יש להגיע לבדיקה על אלונקה. נבדק שיגיע ללא אלונקה לא יוכל לבצע את הבדיקה.

בברכת בריאות שלמה,

צוות יחידת ה-US צוות יחידת ה-CT